
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 13Nt/7/2025 8825010367 05. 11. 2025 Mgr. Anna Monoková ECLI:SK:OSVT:2025:8825010367.1
Uznesenie Okresný súd Vranov nad Topľou samosudkyňou Mgr. Annou Monokovou o návrhu liečebného zariadenia na ukončenie ochranného liečenia dňa 05. novembra 2025 takto rozhodol: Podľa § 448 Trestného poriadku v spojení s § 74 ods. 2 Trestného zákona ochranné liečenie uložené odsúdenému A. B., nar. XX.XX.XXXX vo C. D. E., trvale bytom F. XXX/X, G. H., okr. C. D. E. trestným rozkazom Okresného súdu Michalovce sp.zn. 8T/119/2024 zo dňa 03.12.2024 u k o n č u j e. odôvodnenie: Odsúdenému A. B. (ďalej len „odsúdený“) bolo trestným rozkazom Okresného súdu Michalovce sp. zn. 8T/119/2024 zo dňa 03.12.2024 o.i. uložené podľa § 73 ods. 2 písm. b) Trestného zákona ochranné psychiatrické liečenie ambulantnou formou. Podaním doručeným súdu I. I. H., psychiater uviedla, že odsúdený pravidelne v mesačných intervaloch dochádzal na kontroly, jeho stav je stabilizovaný, užíva psychofarmakologickú liečbu a nariadené ochranné psychiatrické liečenie z medicínskeho hľadiska splnilo svoj účel a preto navrhuje ochranné liečenie ukončiť. Podľa § 448 ods. 2 Trestného poriadku, o prepustení z ochranného liečenia alebo o jeho ukončení rozhodne na návrh prokurátora, obvineného, zdravotníckeho zariadenia alebo riaditeľa ústavu na výkon trestu odňatia slobody alebo nemocnice pre obvinených a odsúdených alebo aj bez takého návrhu predseda senátu súdu, v ktorého obvode sa ochranné liečenie vykonáva; ak rozhoduje na návrh prokurátora, zdravotníckeho zariadenia alebo riaditeľa ústavu na výkon trestu odňatia slobody alebo nemocnice pre obvinených a odsúdených o prepustení z ústavného ochranného liečenia alebo o jeho ukončení, rozhodne najneskôr do desiatich pracovných dní od doručenia návrhu súdu. Na verejnom zasadnutí rozhoduje súd, ak to zákon výslovne ustanovuje (§ 291 Trestného poriadku). Podľa § 74 ods. 4 Trestného zákona, ochranné liečenie trvá, kým to vyžaduje jeho účel; o zmene jeho formy, o prepustení z jeho výkonu alebo jeho ukončení rozhoduje súd. Trvanie ochranného liečenia nie je vymedzené dobou, teda dĺžka trvania ochranného liečenia (s výnimkou ochranného liečenia uloženého podľa § 73 ods. 2 písm. c) Trestného zákona) tak nie je časovo obmedzená. Ochranné liečenie trvá tak dlho, dokiaľ to vyžaduje jeho účel daný zlepšením zdravotného stavu, teda pokiaľ je ochranné liečenie potrebné na dosiahnutie jeho účelu. V zmysle vyššie uvedeného vzhľadom na návrh liečebného zariadenia, ktoré odporučilo ukončiť uložené ochranné liečenie, nakoľko splnilo svoj účel, súd rozhodol o ukončení liečenia u odsúdeného tak ako je uvedené vo výrokovej časti tohto uznesenia.
Poučenie: Proti tomuto uzneseniu je prípustná sťažnosť do 3 pracovných dní odo dňa jeho doručenia na Krajský súd v Prešove cestou tunajšieho súdu. Ak podá sťažnosť prokurátor proti uzneseniu o prepustení alebo ukončení ochranného liečenia, má odkladný účinok.

